बोले- रिकॉर्ड तो टूटेंगे ही, लेकिन खुशी है कि शाहरुख की फिल्म ने ये कारनामा किया
Pathaan Box Office Collection; Baahubali 2 Makers Reaction On Shah Rukh Khan Pathaan Movie Records. पठान ने बाहुबली 2 का रिकॉर्ड तोड़ दिया है। अब बाहुबली 2 के को-प्रोड्यूसर शोबू यारलागड्डा ने ट्वीट करके शाहरुख खान और पठान की पूरी टीम को बधाई दी है।
पठान ने बाहुबली 2 का रिकॉर्ड तोड़ दिया है। अब बाहुबली 2 के को-प्रोड्यूसर शोबू यारलागड्डा ने ट्वीट करके शाहरुख खान और पठान की पूरी टीम को बधाई दी है। उन्होंने लिखा कि रिकॉर्ड तो बनते ही टूटने के लिए हैं लेकिन उन्हें इस बात की खुशी है कि शाहरुख खान की फिल्म ने ये रिकॉर्ड तोड़ा है।
पठान के मेकर्स ने भी शोबू का शुक्रिया अदा किया है। पठान ने 4 मार्च को ही बाहुबली 2 का रिकॉर्ड तोड़ दिया था। पठान ने अब तक 513.75 करोड़ की कमाई कर ली है।
यशराज फिल्म्स ने आभार जताया
यशराज फिल्म्स ने भी शोबू का आभार जताते हुए लिखा, 'भारतीय सिनेमा कैसे आगे बढ़ रहा है कि ये देख कर वाकई खुशी हो रही है। आपका शुक्रिया कि आपने एस.एस राजामौली के डायरेक्शन वाली बाहुबली 2 जैसी ऐतिहासिक फिल्म बनाई। इस फिल्म ने हमें और अधिक मेहनत करने के लिए इंस्पायर किया।'
सिर्फ 38 दिनों में पठान ने तोड़ा बाहुबली 2 का रिकॉर्ड
बाहुबली 2, 2017 में रिलीज हुई थी। इसके हिंदी वर्जन ने 510.90 करोड़ की कमाई की थी। रिलीज के बाद से ही इसने जो रिकॉर्ड बनाया वो आज तक टूट नहीं पाया था। अब शाहरुख ने पठान के जरिए चार साल बाद कमबैक करके नया कीर्तिमान स्थापित किया है। रिलीज के 39 दिनों बाद और नई फिल्मों के रिलीज के बावजूद पठान शानदार कमाई कर रही है।
वर्ल्डवाइड कलेक्शन के मामले में अब सिर्फ दंगल से पीछे
डोमेस्टिक बॉक्स ऑफिस के अलावा फिल्म विदेशों में भी झंडे गाड़ रही है। 1028 करोड़ के कलेक्शन के साथ पठान केवल दूसरी ऐसी बॉलीवुड फिल्म है जिसने 1000 करोड़ का जादुई आंकड़ा छुआ है। इससे पहले ये उपलब्धि सिर्फ आमिर खान की फिल्म दंगल के नाम थी।
शाहरुख की पठान ने सलमान खान की बजरंगी भाईजान के वर्ल्डवाइड कलेक्शन को भी पछाड़ दिया है। बजरंगी भाईजान ने पूरी दुनियाभर में 969.06 करोड़ का बिजनेस किया था। हालांकि गौर करने वाली बात ये है कि दंगल और बजरंगी भाईजान चीन में रिलीज हुई थी। इन दोनों फिल्मों ने वहां जबरदस्त कमाई की थी।
शाहरुख खान से जुड़ी ये खबरें भी पढ़ें
शाहरुख के बंगले मन्नत में 2 लोग घुसे:दीवार फांदकर बंगले की तीसरी मंजिल तक पहुंच गए थे, सुरक्षा गार्ड ने पकड़ा
शाहरुख खान के बंगले 'मन्नत' की सुरक्षा में चूक का मामला सामने आया। गुरुवार देर रात दो युवक दीवार फांदकर बंगले के तीसरी मंजिल तक पहुंच गए। हालांकि, सिक्योरिटी गार्ड्स ने इन्हें पकड़ लिया और पुलिस के हवाले कर दिया।
दोनों लड़कों की उम्र 21 से 25 साल बताई जा रही है। दोनों गुजरात के हैं। पुलिस ने दोनों के खिलाफ IPC की धारा 452/34 के तहत मामला दर्ज कर लिया है। पूरी खबर पढ़ें
पठान ने रचा इतिहास, बाहुबली 2 का रिकॉर्ड तोड़ा:सिर्फ 38 दिनों में 6 साल पुराने रिकॉर्ड को किया ध्वस्त, सबसे ज्यादा कलेक्शन करने वाली हिंदी फिल्म बनी
पठान ने बाहुबली 2 का रिकॉर्ड तोड़ कर इतिहास रच दिया है। पठान ने रिलीज के सिर्फ 38 दिनों में 511.70 करोड़ की कमाई कर ली है। बाहुबली 2 के हिंदी वर्जन ने 510.90 करोड़ का लाइफटाइम कलेक्शन किया था। पठान के तमिल और तेलुगु के आंकड़े जोड़ लिए जाएं तो इसका कुल डोमेस्टिक कलेक्शन 529.96 करोड़ हो गया है।
वहीं वर्ल्डवाइड कलेक्शन की बात करें तो फिल्म का टोटल बिजनेस 1026 करोड़ हो गया है। वर्ल्डवाइड कलेक्शन के मामले में पठान के आगे अब सिर्फ आमिर खान की फिल्म दंगल है। पूरी खबर पढ़ें